b"\n_START_ARTICLE_\nBessarabian kuvernementti\n_START_SECTION_\nKihlakuntajako\n_START_PARAGRAPH_\nKuvernementtiin kuului kahdeksan kihlakuntaa, joiden keskuspaikkoja olivat Akkerman (nykyinen Bilhorod-Dnistrovskyi), Beltsy (B\xc4\x83l\xc8\x9bi), Bendery (Bender), Hotin (H'otyn), Izmail (Izmajil), Ki\xc5\xa1injov (Chi\xc8\x99in\xc4\x83u), Orgejev (Orhei) ja Soroki (Soroca).\n_START_SECTION_\nV\xc3\xa4est\xc3\xb6\n_START_PARAGRAPH_\nAsukkaista oli vuoden 1897 v\xc3\xa4est\xc3\xb6nlaskennan mukaan 47,6\xc2\xa0% moldovalaisia ja romanialaisia, 19,6\xc2\xa0% ukrainalaisia, 11,8\xc2\xa0% juutalaisia, 8,0\xc2\xa0% ven\xc3\xa4l\xc3\xa4isi\xc3\xa4, 5,3\xc2\xa0% bulgarialaisia, 3,1\xc2\xa0% saksalaisia ja 2,9\xc2\xa0% turkkilaisia (gagauzeja). Juutalaiset asuivat erityisesti kaupungeissa, ja esimerkiksi Baltissa, Chi\xc8\x99in\xc4\x83ussa, H'otynissa, Orheissa ja Sorokassa he olivat vuonna 1897 suurin etninen v\xc3\xa4est\xc3\xb6ryhm\xc3\xa4 (noin puolet kaupunkiv\xc3\xa4est\xc3\xb6st\xc3\xa4 juutalaisia)._NEWLINE_Kuudessa kihlakunnista suurinta kielellist\xc3\xa4 v\xc3\xa4est\xc3\xb6ryhm\xc3\xa4\xc3\xa4 edustivat moldovalaiset tai romanialaiset (nelj\xc3\xa4ss\xc3\xa4 kihlakunnassa he olivat enemmist\xc3\xb6n\xc3\xa4), kahdessa ukrainankieliset (yhdess\xc3\xa4 enemmist\xc3\xb6n\xc3\xa4)._NEWLINE_T\xc3\xa4rkeimpi\xc3\xa4 elinkeinoja olivat maatalous, viininviljely ja karjanhoito._NEWLINE_Ensimm\xc3\xa4isen maailmansodan j\xc3\xa4lkeen entisen Bessarabian kuvernementin alue liitettiin Romaniaan, mutta Neuvostoliitto valtasi sen vuonna 1940, jolloin sen p\xc3\xa4\xc3\xa4osasta muodostettiin Moldavian sosialistinen neuvostotasavalta"